ABŞ Milli Qvardiyası
ABŞ Milli Qvardiyası və ya Amerika Birləşmiş Ştatları Milli Qvardiyası (ing. National Guard of the United States) ABŞ-ın hər bir ştatında, eyni zamanda da Quamda, ABŞ Vircin adalarında, Puerto Rikoda və paytaxt Vaşinqtonda, həm ştat rəhbərliyinin, həm də federal hökumətin ehtiyat qüvvəsidir. Milli Qvardiyaçılar ölkənin daxili təhlükəsizliyinin təmin edilməsinə, irimiqyaslı sosial hadisələrə (üsyanlara, qiyamlara, etiraz aksiyalarına və s.) reaksiya verilməsinə və baş vermiş olan təbii fəlakətlərin fəsadlarının aradan qaldırılmasına kömək edilməsinə görə məsuliyyət daşıyırlar və eyni zamanda da 2003-cü ildən etibarən ölkədən kənarda da xidmət göstərə bilməktədirlər. Milli Qvardiya Amerika Birləşmiş Ştatları Ordusunun və Birləşmiş Ştatların Hərbi Hava Qüvvələrinin müştərək bölməsi olub Ordu və Milli Aviasiya Qvardiyasına ayrılır.